**Zmluva o poskytovaní mzdových a personálnych služieb č. 12/2020**

 **uzavretá podľa § 269 ods. 2 Obchodného zákonníka (**ďalej len **,,zmluva“**)

uzatvorená medzi zmluvnými stranami (ďalej len **„zmluvné strany“**):

1. **Odberateľ:**

Obchodné meno: Gymnázium a základná škola Sándora Máraiho s vyučovacím jazykom maďarským – Márai Sándor Magyar Tanítási Nyelvű Gimnázium és Alapiskola

Zastúpený: Mgr. Eva CSURKÓ, riaditeľka školy

Sídlo: Kuzmányho č. 6, 041 74 Košice

IČO: 00 161 004

DIČ: 202 076 2392

Číslo účtu: SK 12 8180 0000 0070 0018 7225, Štátna pokladnica

Email: csurko@maraigimi.sk

 (ďalej len **„objednávateľ“**)

1. **Dodávateľ :**

Obchodné meno: Ingrid Bajzíková - SZČO

Zastúpený: Bc. Ingrid Bajzíková

Sídlo: Pri Studničke 84/4, 044 13 Valaliky

IČO: 35 355 859

DIČ: 10 40 584 842

Číslo účtu: SK48 8330 0000 0022 0164 6835

Email: inba73@gmail.com

(ďalej len **„poskytovateľ“**)

za týchto podmienok:

# Úvodné ustanovenia

Zmluvné strany sa dohodli, že vzájomné vzťahy pri spracovaní a vedení mzdovej a personálnej agendy sa riadia §269 ods. 2 Obchod. Zákonníka v znení neskorších predpisov.

# Predmet zmluvy

1. Predmetom zmluvy je poskytovanie prác v oblasti miezd a personalistiky, spracovanie mzdovej a personálnej agendy a vykonania ročného zúčtovania dane z príjmu zo závislej činnosti, spracovanie štatistických výkazov v celom rozsahu, termíne a cene za podmienok dohodnutých v tejto zmluve.
2. Rozsah prác a služieb poskytnutých dodávateľom v prospech odberateľa je dohodnutý tak, aby rešpektoval právne predpisy Slovenskej republiky upravujúce problematiku, ktorá tvorí predmet tejto zmluvy.

# Práva a povinnosti dodávateľa

1. Dodávateľ sa zaväzuje v oblasti miezd a personalistiky:
2. Zabezpečiť registračné a oznamovacie povinnosti vo vzťahu k sociálnej poisťovni, zdravotným poisťovniam, daňovému úradu
3. Personálnu evidenciu zamestnancov, dohodárov v súlade so zákonom o ochrane osobných údajov
4. Vyhotovenie pracovných zmlúv, dohôd vykonávaných mimo pracovného pomeru, vyhotovenie dodatkov a platových dekrétov na základe dodaných podkladov
5. Spracovanie miezd a spracovanie mzdových výstupov pre učtáreň, so všetkými výstupnými údajmi a následným spracovaním a zaslaním príslušným inštitúciám
6. Vystavovať potvrdenia týkajúce sa miezd a personalistiky vo vzťahu k legislatíve alebo na žiadosť zamestnanca
7. Vykonať evidenciu mzdových listov
8. Uvedené spracovanie miezd a personalistiky vykonávať v súlade so zákonom č. 552/2003 Z. Z. zákon o výkone práce vo verejnom záujme v platnom znení, so zákonom č. 138/2019 Z. Z. o pedagogických a odborných zamestnancoch v platnom znení a so zákonom 311/2001 Z. z. zákonník práce v platnom znení a ď. i. súvisiacich legislatívnych opatrení.
9. Dodávateľ sa zaväzuje v oblasti spracovania štatistických výkazov: Vypracovať štatistické výkazy, ktoré majú spojitosť so spracovaním miezd a personalistiky, najmä pre Štatistický úrad v stanovenom kvartálnom rozsahu alebo podľa potreby objednávateľa.
10. Dodávateľ poskytuje bežné konzultácie zamestnancom a odberateľovi podľa jeho potreby osobne, telefonicky resp. elektronickou komunikáciou.
11. Dodávateľ zodpovedá za kvalitu a správnosť predmetu zmluvy, za správnosť vyhotovených miezd za aktuálny mesiac a vedenie personalistiky podľa tejto zmluvy.
12. Dodávateľ je oprávnený požadovať predloženie dokladov týkajúcich sa ich vecnej, formálnej a právnej stránky resp. iných pokladov nevyhnutných na plnenie predmetu tejto zmluvy.
13. Dodávateľ nezodpovedá za správnosť predložených dokladov týkajúcej sa ich vecnej, formálnej a právnej stránky resp. iných pokladov nevyhnutných na plnenie predmetu tejto zmluvy.
14. Dodávateľ nezodpovedá za škody vzniknuté odberateľovi, ak ich príčinou je nepredloženie alebo nesprístupnenie dokladov a informácií potrebných k plneniu predmetu tejto zmluvy, resp. ak ich predloženie alebo sprístupnenie nie je vykonané načas v súlade a podmienkami v tejto zmluve.
15. Dodávateľ sa zaväzuje spracovať štatistické výkazy do dňa, ktoré sú stanovené jednotlivými inštitúciami vo vzťahu spracovania štatistických výkazov, ako aj podľa potreby zamestnávateľa.
16. Dodávateľ sa zaväzuje spracovať platovú inventúru min. 2x ročne alebo podľa potreby objednávateľa alebo vo vopred  stanovenom termíne pre účely druhej aj tretej strany.

# Práva a povinnosti odberateľa

1. Odberateľ sa zaväzuje:
2. Zabezpečiť bez osobitného požiadania včasné predloženie všetkých dokladov a iných nevyhnutných podkladov a informácií nevyhnutných k vykonaniu prác dodávateľa podľa článku II.
3. Odberateľ a zaväzuje, že všetky nevyhnutné podklady pre uskutočnenie prác dodávateľa podľa článku II. tejto zmluvy poskytne najneskôr do tretieho kalendárneho dňa nasledujúceho mesiaca za predchádzajúci mesiac,
4. Odberateľ je povinný dodržiavať platné predpisy Slovenskej republiky,
5. Odberateľ je povinný kontrolovať plnenie predmetu tejto zmluvy,
6. Odberateľ zodpovedá za úplnosť, správnosť a opodstatnenosť všetkých predložených dokladov a informácií, a to po stránke vecnej, formálnej a právnej.
7. Odberateľ sa ďalej zaväzuje:

Znášať náklady na prípadné školenie dodávateľa v oblasti mzdového softwaru WINPAM, prípadné školenia v oblasti miezd a personalistiky, ktoré dodávateľ bude absolvovať po vzájomnej dohode na žiadosť odberateľa. Odberateľ tiež zabezpečí v priestoroch vykonávania miezd všetky potrebné kancelárske pomôcky a technické zabezpečenie pre správne spracovanie miezd a personalistiky.

# Odmena a platobné podmienky

1. Výška odmeny dodávateľovi bola stanovená ako výherná ponuka z vyhodnotenia zákazky zo dňa 26.10.2020 s nízkou hodnotou na základe §117 zákona č. 343/2015 Z.z. o verejnom obstarávaní na 900,- € (deväťsto EUR) / mesačne.

2. Výška odmeny sa bude vykonávať bezhotovostným prevodom na bežný účet dodávateľa na základe fakturácie. Faktúra je splatná do 14 dní odo dňa vystavenia faktúry.

3. Dodávateľ si vyhradzuje právo fakturovať odberateľovi zmluvný úrok z omeškania v zmysle § 369 Obchodného zákonníka za oneskorené plnenie peňažného záväzku zo strany odberateľa vo výške 0,05% fakturovanej sumy za každý aj začatý deň omeškania.

# Zmena a úprava zmluvy

Zmeny a úpravy tejto zmluvy je možné uskutočniť len s písomným súhlasom dodávateľa a odberateľa formou písomného očíslovaného dodatku, ktorý sa stane neoddeliteľnou súčasťou tejto zmluvy.

# Mlčanlivosť a ochrana práv

1. Dodávateľ je povinný udržiavať mlčanlivosť o všetkých záležitostiach, s ktorými sa oboznámi v súvislosti so svojou činnosťou pre odberateľa. Výnimku tvoria prípady, kedy má dodávateľ zákonnú povinnosť o uvedených skutočnostiach informovať orgány činné v trestnom konaní.
2. Dodávateľ sa zaväzuje, že všetky získané informácie o odberateľovi zachová v tajomstve aj po ukončení zmluvného vzťahu.

# Miesto výkonu

1. Miesto výkonu plnenia tejto zmluvy je tak sídlo odberateľa ako aj miesto dodávateľa:

1. Pre spracovanie miezd a personalistiky v mzdovom software WINPAM, v mieste odberateľa Kuzmányho 6, 041 74 Košice min. 3x do týždňa po dohode s odberateľom.
2. Pre spracovanie niektorých štatistických výkazov a pre ostatné činnosti, ktoré je možné vykonávať aj v mieste dodávateľa: Pri Studničke 84/4, 044 13 Valaliky. Ide najmä o činnosti registračných a oznamovacích povinností a činností, ktoré sa vykonávajú elektronickými prostriedkami.

# Termín odovzdania služby

1. Dodávateľ sa zaväzuje spracovať a odovzdať mzdy vždy do výplatného termínu v mesiaci v súlade s internou smernicou odberateľa.
2. Dodávateľ sa zaväzuje spracovať personálne úkony podľa potreby zamestnávateľa.
3. Dodávateľ sa zaväzuje spracovať štatistické výkazy do dňa uvedených inštitúciami, ktorým sa predkladajú štatistické výkazy, ako aj podľa potreby zamestnávateľa
4. Dodávateľ sa zaväzuje doklady, ekonomickú a personálnu agendu uchovávať len v sídle odberateľa.
5. Odberateľ sa zaväzuje v dostatočnom predstihu informovať dodávateľa o vykonaní práce, ktorá je neodkladná a nie je bežne vykonávaná počas kalendárneho mesiaca dodávateľom.

# Výpoveď zmluvy

1. Vypovedať zmluvu môže každá zo zmluvných strán bez udania dôvodu alebo pre porušenie ktoréhokoľvek bodu tejto zmluvy.
2. Vypovedať zmluvu možno aj dohodou oboch zmluvných strán počas celého kalendárneho roka.
3. Výpovedná doba, ak nie je dohodnuté inak, je dva kalendárne mesiace a začína plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane.
4. V prípade nedodržania plnenia niektorých bodov zmluvy počas troch mesiacov, dodávateľ môže vypovedať zmluvu s okamžitou platnosťou.
5. V prípade akéhokoľvek vypovedania zmluvy je dodávateľ povinný odovzdať kompletné vedenie mzdovej a personálnej agendy so všetkými náležitosťami.

# Záverečné stanovenia

1. Všetky ustanovenia tejto zmluvy možno meniť len vzájomnou dohodou, v písomnej forme, ako neoddeliteľnú súčasť tejto zmluvy vo forme prílohy.
2. Zmluvné strany svojim podpisom potvrdzujú, že si zmluvu prečítali, rozumejú jej a uzatvárajú ju slobodne a bez nátlaku.
3. Zmluva sa vyhotovuje v dvoch vyhotoveniach, po jednom pre každú stranu.
4. Zmluva sa uzatvára na dobu určitú **od 1.12.2020 do 30.11.2021** .
5. Zmluva nadobúda platnosť dňom podpisu obidvoma zmluvnými stranami a účinnosť tejto zmluvy je od

 **1.12.2020.**

V Košiciach, dňa 18.11.2020 V Košiciach, dňa 18.11.2020

Dodávateľ: Bc. Ingrid Bajzíková Odberateľ: Mgr. Eva Csurkó

 Živnostník riaditeľka školy